
**ΠΑΝΕΠΙΣΤΗΜΙΟ ΘΕΣΣΑΛΙΑΣ**

**ΤΟΜΕΑΣ ΓΑΛΛΙΚΗΣ ΓΛΩΣΣΑΣ**

Ακαδημαικό έτος: 2016-2017

Διδάσκουσες: Ευτυχία Δαμάσκου (e\_damaskou@yahoo.gr) & Ντιάνα Κάκαρη ([dikakari@yahoo.gr](mailto:dikakari@yahoo.gr), 6973270524)

***Η γνώση μιας δεύτερης γλώσσας είναι σήμερα περισσότερο από αναγκαία.* *Όπως όλοι σχεδόν οι νέοι που σπουδάζουν γνωρίζουν την αγγλική, η γνώση της γλώσσας αυτής σήμερα- και στο μέλλον- δεν αποτελεί πλέον ισχυρό συγκριτικό πλεονέκτημα-, σε αντίθεση με τη γνώση μιας δεύτερης γλώσσας.***

**Γενικά οφέλη από την επιλογή της γαλλικής γλώσσας[[1]](#footnote-1)**

* H γαλλική γλώσσα ομιλείται από πάνω από *200 εκατομμύρια γαλλόφωνους σε 50 περίπου χώρες*
* *890 εκατομμύρια άνθρωποι* ζουν σε γαλλόφωνες χώρες
* Η γαλλική γλώσσα είναι
  + *1η επίσημη γλώσσα* του Ολυμπισμού και των Ταχυδρομείων
  + *2η μητρική γλώσσα και 2η ξένη γλώσσα* στους κόλπους της Ευρωπαϊκής Ένωσης
  + *2η επίσημη γλώσσα οποιουδήποτε Διεθνούς Οργανισμού* (ΟΗΕ, ΝΑΤΟ, Γιατροί Χωρίς Σύνορα, Γιατροί του Κόσμου κλπ)
  + *3η γλώσσα στο Ιντερνετ*
* Επίσης, στην γαλλόφωνη Ελβετία (Γενεύη, Λοζάννη) βρίσκεται το παγκόσμιο νομισματικό, διπλωματικό, ολυμπιακό και τουριστικό κέντρο. Αυτό σημαίνει *πρόσβαση εργασίας* σε τομείς:
* Πολιτικής και Οικονομίας
* Νομικής και Διπλωματίας
* Εμπορίου και Διαμετακόμισης
* Τεχνολογίας και Κατασκευών
* Επικοινωνιών και Υπηρεσιών
* Το αποικιακό παρελθόν της Γαλλίας και του Γαλλόφωνου Βελγίου επέβαλε *τη Γαλλική (σαν διοικητική γλώσσα) σε πολλές χώρες που, σήμερα, δ*έχονται τις επενδύσεις της Ευρωπαϊκής Ένωσης, κυρίως στις Αφρικανικές όπου η Ελλάδα πρωταγωνιστεί, αλλά και στην Νοτιοανατολική Ασία.
* Ο Διεθνής Οργανισμός Γαλλοφωνίας συσπειρώνει κράτη- μέλη και από τις πέντε ηπείρους, τα οποία δραστηριοποιούνται σε κοινό πολιτικό, οικονομικό και πολιτισμικό πλαίσιο μέσα από τη διάδοση και προώθηση της γαλλικής γλώσσας. Η Ελλάδα αποτελεί κράτος-μέλος του Οργανισμού από το 2004.
* Η αδελφοποίηση της πόλης του Βόλου με την πόλη Le Mans της Γαλλίας από το 1983, ανοίγει προοπτικές διμερών δράσεων από τα τοπικά πανεπιστήμια.

Δείτε το τηλεοπτικό σποτ στο οποίο γνωστές προσωπικότητες αναλαμβάνουν το ρόλο πρεσβευτών της γαλλικής γλώσσας.

<http://www.youtube.com/user/GallikoInstitouto#p/a/u/2/U06FdLEY8qs>

**Γιατί να επιλέξετε τη Γαλλία  για τις μεταπτυχιακές σπουδές σας[[2]](#footnote-2);**

* *Για να επωφεληθείτε από τα πολύ χαμηλά δίδακτρα και τις οικονομικές διευκολύνσεις που δίνονται στους φοιτητές/φοιτήτριες από το Γαλλικό Κράτος* ***(π.χ. επιδόματα στέγης).* Το κράτος στην Γαλλία καλύπτει ένα πολύ μεγάλο ποσοστό του πραγματικού κόστους σπουδών για κάθε φοιτητή στα δημόσια εκπαιδευτικά ιδρύματα, σε αντίθεση με άλλες χώρες όπου θα πληρώσετε υψηλά δίδακτρα (ενδεικτικά και μόνον αναφέρουμε ότι το κόστος ζωής και σπουδών σε μια γαλλική πόλη δε διαφέρει πολύ από το κόστος στο Βόλο, για τους φοιτητές εκείνους που δεν μένουν με τους γονείς τους.)**
* ***Γ****ιατί μπορείτε να διεκδικήσετε μία από τις υποτροφίες που προσφέρει η Γαλλική Πρεσβεία σε Έλληνες φοιτητές για μεταπτυχιακές σπουδές στη Γαλλία* (βλ. [www.vrika.org](http://www.vrika.org)) και / ή το Υπουργείο Ανώτατης Εκπαίδευσης και Έρευνας (www.cnous.fr)
* *Για να διευρύνετε τις επαγγελματικές σας ευκαιρίες* στην Ελλάδα (οι γαλλικές επιχειρήσεις είναι οι πρώτοι επενδυτές και οι πρώτοι αλλοδαποί εργοδότες) και στη Γαλλία.
* *Για την ποιότητα των σπουδών*. Πάνω από το 20% του εθνικού προϋπολογισμού της αφιερώνεται στην εκπαίδευση. Η ανώτατη εκπαίδευση στη Γαλλία καταρτίζει τους συντελεστές ενός κράτους που είναι σήμερα η 6η σε οικονομική δύναμη και η 2η σε εξαγωγές υπηρεσιών χώρα στο κόσμο
* *Για την ποιότητα του πολιτισμικού, οικονομικού και κοινωνικού της προτύπου*

**Δυνατότητες διδασκαλίας γαλλικής γλώσσας**

Οι φοιτητές / φοιτήτριες που επιλέγουν τη γαλλική γλώσσα για την ακαδημαϊκή χρονιά 2016-2017 μπορούν να ενταχθούν ανάλογα με το επίπεδο γλωσσομάθειας τους (μεσαίο επίπεδο, προχωρημένο επίπεδο) και τα ενδιαφέροντά τους στα παρακάτω τμήματα:

*ΜΕΣΑΙΟ ΕΠΙΠΕΔΟ(Β1)*

(γαλλικά για πανεπιστημιακούς σκοπούς : ανάλυση κειμένων διαβαθμισμένης δυσκολίας, προετοιμασία για πρόγραμμα Erasmus)

*ΠΡΟΧΩΡΗΜΕΝΟ ΕΠΙΠΕΔΟ (Β2+)*

(γαλλικά για πανεπιστημιακούς σκοπούς : ανάλυση περιλήψεων επιστημονικών άρθρων, συγγραφή και προφορική παρουσίαση συνθετικών εργασιών, κατανόηση επιστημονικών κειμένων του γνωστικού τους αντικειμένου

Επίσης θα μπορούν

* να βοηθηθούν προκειμένου να εγγραφούν και να συμμετέχουν στις δραστηριότητες των κοινοτήτων web 2.0 εκμάθησης γλωσσών (babbel, busuu, livemocha) που τους παρέχουν σημαντικά οφέλη (επαφή με φυσικούς ομιλητές)
* να συμμετέχουν στις εκδηλώσεις του Τομέα (π.χ. διοργάνωση ελληνογαλλικών πολιτισμικών εκδηλώσεων, επικοινωνία με γαλλόφωνους φοιτητές κτλ.)

ΑΛΛΕΣ ΔΥΝΑΤΟΤΗΤΕΣ

Στην περίπτωση που θα συγκεντρωθεί επαρκής αριθμός ενδιαφερομένων, μπορεί να δημιουργηθεί

* Τμήμα προετοιμασίας για συμμετοχή στα *ευρωπαϊκά προγράμματα ανταλλαγής φοιτητών (Εrasmus)* σε γαλλόφωνα πανεπιστήμια του εξωτερικού
* Τμήμα προετοιμασίας *για το τεστ γνώσεων του Γαλλικού Ινστιτούτου (TCF/TEF)* το οποίο γίνεται αποδεκτό από τα γαλλικά Πανεπιστήμια σε περίπτωση που γνωρίζετε γαλλικά αλλά δεν διαθέτετε πτυχίο

1. Αρκετά στοιχεία έχουν αντληθεί από τον ιστοχώρο του Πανελλήνιου Συλλόγου Καθηγητών Γαλλικής Γλώσσας και Φιλολογίας Αποφοίτων Παν/ιου (http://www.pasykaga.gr/gr/news2.asp?id=61). [↑](#footnote-ref-1)
2. Οι περισσότερες πληροφορίες που ακολουθούν έχουν αντληθεί από τον παρακάτω σύνδεσμο

   <http://www.grece.campusfrance.org/> Στο συγκεκριμένο ιστοχώρο θα βρείτε ένα μακρύ κατάλογο με αναγνωρισμένα εκπαιδευτικά ιδρύματα, τη λίστα με τις καλύτερες φοιτητικές πόλεις στη Γαλλία, μαρτυρίες ελλήνων φοιτητών που επέλεξαν τη Γαλλία, τις απόψεις διαφόρων υπεύθυνων προσλήψεων για τους αποφοίτους Γαλλικών Πανεπιστημίων και πρακτικές πληροφορίες για τη διαμονή στη Γαλλία, την εργασία, τη διατροφή. [↑](#footnote-ref-2)